Vi har lige tilbragt 5 dage i Malaga i denne dejlige lejlighed. Vi blev hjertelig modtaget af værten og vist tilrette. Lejligheden indehold alt hvad vi behøvede, og lå perfekt lige i centrum. Tagterrassen var skøn at tilbringe nogle solskinstimer på, og med en fantastisk udsigt. Værterne invitererede også på en øl i byen, og kørte os til lufthavnen, da vi skulle afsted meget tidligt. Der var også anbefalinger på gode oplevelser og spisesteder i lejligheden. Så det var en super dejlig oplevelse.